cyanic-selkie/wikianc huggingface dataset:
Χριστουγεννιάτικα έθιμα ανά χώρα
Γερμανία
Το Χριστουγεννιάτικο δέντρο το στολίζουν την παραμονή των Χριστουγέννων. Στα περισσότερα σπίτια κάτω από το δέντρο υπάρχει και η παραδοσιακή φάτνη. Το δέντρο είναι στολισμένο με φιγούρες (αγγελάκια κλπ), ή με μπαλίτσες και φωτίζεται με κεράκια αναμμένα ή με λαμπάκια. Τα δώρα τα βάζουν κρυφά κάτω από το δέντρο και δίπλα στη φάτνη, για να τα βρουν τα παιδιά επιστρέφοντας από την εκκλησία. Την ημέρα των Χριστουγέννων η οικογένεια γιορτάζει γύρω από το πλούσιο τραπέζι, ενώ τη δεύτερη μέρα των Χριστουγέννων οι συγγενείς μαζεύονται όλοι και γιορτάζουν όλοι μαζί το απόγευμα. Παραδοσιακό Χριστουγεννιάτικο φαγητό είναι η ψητή χήνα (Weihnachtsgans) με κόκκινο λάχανο (Rotkohl) και μπαλάκια από τριμμένη πατάτα (Klösse). Άλλα παραδοσιακά φαγητά είναι η πέστροφα και ο κυπρίνος.
Αμέσως μετά τα Χριστούγεννα συναντάμε το έθιμο των τριών μάγων. Από τις 27 Δεκεμβρίου μέχρι και τις 6 Ιανουαρίου, παιδάκια που είναι ντυμένα τρεις μάγοι πηγαίνουν από σπίτι σε σπίτι και τραγουδούν. Παριστάνουν τους τρεις μάγους που επιστρέφουν από τη Βηθλεέμ. Όποιος ανοίξει την πόρτα τους δωρίζει γλυκά και ξηρούς καρπούς, ενώ δίνει λεφτά για τον έρανο που κάνουν. Σε αντάλλαγμα οι τρεις μάγοι γράφουν με κιμωλία τα αρχικά τους (δηλαδή Κάσπαρ, Μέχιορ και Μπαλτάζαρ) και το τρέχον έτος, π.χ. 20 * C + M + B + 08. Το γκράφιτι αυτό θεωρείται ότι φέρνει γούρι και γι' αυτό δεν το σβήνουν, έτσι ώστε σε μερικά σπίτια συναντάμε τις υπογραφές των μάγων ολόκληρων δεκαετιών.
Δανία
Στη Δανία την περίοδο πριν από τα Χριστούγεννα φτιάχνονται πολλά χειροποίητα στολίδια για τη διακόσμηση των σπιτιών. Οι περισσότερες οικογένειες φτιάχνουν μόνες τους το παραδοσιακό Αλεξανδριανό στεφάνι με τέσσερα κεριά που συμβολίζουν τις τέσσερις Κυριακές μέχρι την ημέρα των Χριστουγέννων.
Εκτός από το στεφάνι για τη σύνθεση του οποίου χρησιμοποιούνται μικρά κόκκινα ή μπεζ Αλεξανδριανά, κλαδιά και λαμπερά στολίδια υπάρχει και το «έθιμο του κεριού» που είναι ιδιαίτερα αγαπητό στα παιδιά και χρησιμεύει σαν ημερολόγιο. Κάθε παιδί έχει ένα κερί το οποίο χωρίζεται με οριζόντιες γραμμές ή νούμερα στις μέρες που αντιστοιχούν μέχρι τα Χριστούγεννα. Κάθε μέρα το κερί ανάβεται μέχρι να πλησιάσει η επόμενη γραμμή. Έτσι φθάνει η μέρα που θα πάρει και το δώρο του.
Η περίοδος των Χριστουγέννων στη Δανία συνοδεύεται και από τα απαραίτητα και πολύ σκανταλιάρικα καλικαντζαράκια τα «Julenisser».
Η παραμονή των Χριστουγέννων γιορτάζεται με το παραδοσιακό τραπέζι μεταξύ των συγγενών. Ένα μεγάλο αμύγδαλο κρύβεται μέσα στο δανέζικο γλυκό. Ο τυχερός που θα το βρει ανταμείβεται με το λεγόμενο «δώρο του αμύγδαλου».
Ελβετία
Στην Ελβετία οι τέσσερις εβδομάδες προ των Χριστουγέννων εορτάζονται με πλούσια παραδοσιακά έθιμα, όπως το γιορτινό στεφάνι και το χριστουγεννιάτικο ημερολόγιο.
Ο «Samichlaus» όπως ονομάζεται στη γερμανική πλευρά της Ελβετίας ο Άγιος Νικόλαος μοιράζει γλυκά και δώρα στα παιδιά στις 6 Δεκεμβρίου. Η παραμονή των Χριστουγέννων χαρακτηρίζεται από διάφορα έθιμα, όπως αυτό του Δένδρου, των καλάντων, του γιορτινού τραπεζιού και της λειτουργίας των Χριστουγέννων.
===
Ισπανία
Η παραμονή των Χριστουγέννων ή αλλιώς «Noche Buena» είναι το βράδυ που μαζεύεται όλη η οικογένεια. Τα δωμάτια διακοσμούνται με κλαδιά από πεύκα, μπεζ και κόκκινα αλεξανδριανά και αναμμένα κεριά δίνοντας μια κατάνυξη και ένα χρώμα στην ατμόσφαιρα. Μετά το τραπέζι των Χριστουγέννων στο οποίο προσφέρονται τοπικές σπεσιαλιτέ, ακολουθεί η Λειτουργία των Χριστουγέννων.
Ο διάσημος πετεινός Misa del Gallo υπενθυμίζει τον αλέκτορα που σύμφωνα με τη παράδοση, ήταν ο πρώτος που ανακοίνωσε το χαρμόσυνο μήνυμα της Γέννησης του Ιησού. Στις 5 Ιανουαρίου στη διάρκεια μιας μεγάλης παρέλασης που ονομάζεται «Cabalgata de Reyes», άνθρωποι ντυμένοι σαν τους Τρεις Μάγους και άλλες μορφές της Θρησκείας πετάνε γλυκά στα παιδιά. Η εορταστική περίοδος ολοκληρώνεται στις 6 Ιανουαρίου τη μέρα των Θεοφανίων κατά τη διάρκεια της οποίας οι Τρεις Μάγοι φέρνουν τα δώρα στα παιδιά, πάντα σύμφωνα με την παράδοση.
Ιταλία
Στην Ιταλία η περίοδος των Χριστουγέννων έχει τη μεγαλύτερη διάρκεια από όλες τις άλλες των χριστιανικών χωρών. Αρχίζει από τις 8 Δεκεμβρίου και ολοκληρώνεται στις 6 Ιανουαρίου ημέρα των Θεοφανίων. Κατά τη διάρκεια αυτής της περιόδου τα σπίτια διακοσμούνται με Αλεξανδρινά, χριστουγεννιάτικα δένδρα τη παραδοσιακή Φάτνη και άλλα πολύχρωμα διακοσμητικά στολίδια. Κάποιοι συνηθίζουν να νηστεύουν στις 23 και 24 Δεκεμβρίου και κατόπιν εορτάζουν με ένα παραδοσιακό γεύμα αμέσως μετά τη Λειτουργία. Στις 25 Δεκεμβρίου μετά το παραδοσιακό μεσημεριανό γεύμα, τα παιδιά συνηθίζουν να απαγγέλλουν ποιήματα στην οικογένεια και στους συγγενείς τους και ανταμείβονται με μικρά χρηματικά δώρα.
Εκτός από το χριστουγεννιάτικο δέντρο, σημαντικό σύμβολο των Ιταλών στον εορτασμό των Χριστουγέννων αποτελεί και η Φάτνη της Γεννήσεως που υπενθυμίζει τον Φραγκίσκο της Ασίζης, που ήταν ο πρώτος που δημιούργησε αναπαράσταση της ιστορίας των Χριστουγέννων με αγαλματίδια. Όλοι οι χαρακτήρες εκτός από το Θείο Βρέφος τοποθετούνται στη φάτνη από τις 8 Δεκεμβρίου, ενώ το νεογέννητο τοποθετείται αμέσως μετά τα μεσάνυχτα της 24ης Δεκεμβρίου.
Νορβηγία
Τα Σκανδιναβικά «Jul» (Χριστούγεννα) έχουν τις ρίζες τους σε αρχαία γεωργικά έθιμα του Χειμώνα και της εποχής της συγκομιδής. Ο Julenissen όπως ονομάζεται ο Νορβηγός Άγιος Βασίλης, μαζί με τους βοηθούς του φέρνει δώρα και καλή τύχη στο σπίτι και στο στάβλο.
Η ημέρα των Χριστουγέννων ονομάζεται Julbrod κατά τη διάρκεια της οποίας τα παλιά χρόνια ετοιμάζονταν μέχρι και 60 διαφορετικά πιάτα για το τραπέζι των φίλων, των συγγενών και φυσικά της οικογένειας.
Ολλανδία
Η περίοδος των Χριστουγέννων στην Ολλανδία ξεκινάει με μια παράδοση η οποία αρχικά δεν είχε καμία σχέση με τα Χριστούγεννα. Η ημέρα εορτής του Αγίου Νικολάου αποτελεί τη κορύφωση της εορταστικής περιόδου. Σύμφωνα με το θρύλο, ο Άγιος Νικόλαος, ο οποίος ονομάζεται «SinterKlaas» καταφθάνει στην Ολλανδία το Νοέμβριο, τρεις βδομάδες πριν τα γενέθλιά του. Το πλοίο του είναι φορτωμένο με δώρα, το υποδέχεται στο λιμένα η Βασίλισσα Βεατρίκη συνοδευόμενη από πλήθος κόσμου. (Βέβαια αυτό το έθιμο ανάγεται στην εποχή που η Ολλανδία ήταν αποικιοκρατική και έρχονταν τα χριστουγεννιάτικα προϊόντα από τις αποικίες της).
Τις ημέρες που ακολουθούν ο SinterKlaas γυρίζει όλη τη χώρα μαζί με τον βοηθό του τον Zwarten Piet (Μπλακ Πιτ ή Μαύρο Πιτ). Τα παιδιά στην Ολλανδία παίρνουν τα δώρα τους στις 5 Δεκεμβρίου. Τα Χριστουγεννιάτικα δέντρα στολίζονται παντού αφού έχει φύγει από τη χώρα ο SinterKlaas.
Τα Αλεξανδριανά αποτελούν και εδώ μέρος της εορταστικής διακόσμησης.
Πολωνία
Στην Πολωνία η περίοδος που προηγείται των Χριστουγέννων είναι ιδιαίτερα σημαντική καθώς νέοι και μεγάλοι απέχουν συνειδητά από πειρασμούς (κυρίως από γλυκά) στη προσπάθειά τους να έχουν εσωτερική γαλήνη και αρμονία.
Τα σπίτια και τα δωμάτιά τους φαντάζουν υπέροχα με πλούσιες χριστουγεννιάτικες διακοσμήσεις. Και εδώ κόκκινα ή μπλε αλεξανδριανά χρησιμοποιούνται στη παραδοσιακή διακόσμηση της Πολωνίας σε συνδυασμό με κλαδιά από πεύκα.
Η παραμονή των Χριστουγέννων θεωρείται η πιο σημαντική ημέρα των εορτών. Μετά από μια ημέρα νηστείας η οικογένεια από τους γηραιότερους μέχρι τα παιδιά συγκεντρώνονται στο γιορτινό τραπέζι που ειδικά για τη περίσταση είναι περίτεχνα διακοσμημένο ενώ το λευκό τραπεζομάντιλο θεωρείται πλέον απαραίτητο.
Μόλις το πρώτο αστέρι εμφανισθεί στον ουρανό η εορτή μπορεί να ξεκινήσει. Η έναρξη της εορτής γίνεται με το μοίρασμα του χριστουγεννιάτικου μπισκότου, ως ένδειξη αγάπης και συμφιλίωσης που συνοδεύεται με την ανταλλαγή θερμών ευχών.
Στο τραπέζι υπάρχει πάντα και ένα πιάτο άδειο σε περίπτωση που κάποιος επισκέπτης εμφανιστεί αναπάντεχα. Τα δώρα τοποθετούνται κάτω από το δένδρο των Χριστουγέννων και προσφέρονται από τον νεαρότερο σε ηλικία.
Σε αντίθεση με την αγγλοσαξονική παράδοση, τα δώρα δεν απευθύνονται σε καθορισμένα πρόσωπα έτσι αυτά επιλέγονται να είναι γενικού ενδιαφέροντος ή χρήσης.
Ρουμανία
Το βράδυ της 5ης Δεκεμβρίου τα παιδιά στη Ρουμανία βγάζουν έξω τα παπούτσια τους και έρχεται την ερχόμενη μέρα ο Άγιος Νικόλαος μαζί με τα ξωτικά του και τα παπούτσια των καλών παιδιών τα γεμίζει με γλυκά και δώρα ενώ των κακών παιδιών με κάρβουνα και βέργες (για να τους δείρουν).
Σουηδία
Στο σπίτι, η Lucia (Βασίλισσα του Φωτός) βρίσκει την έκφρασή της στο πρόσωπο της μεγαλύτερης κόρης της οικογένειας. Φοράει ένα μακρύ άσπρο φόρεμα και ένα στέμμα με κεριά στα μαλλιά της. Ξυπνάει τους γονείς της, τραγουδώντας το παραδοσιακό ιταλικό τραγούδι "Santa Lucia" και τους πάει καφέ, κουλουράκια και κάποτε glogg (ζεστό κρασί με μπαχαρικά).
Επίσης διοργανώνονται εκλογές για την επιλογή της Lucia που θα ηγηθεί στη μεγάλη παρέλαση στη Στοκχόλμη.
Το έθιμο του Χριστουγεννιάτικου δέντρου, ήρθε στη Σουηδία από τη Γερμανία, ήδη, από τα 1700, αλλά γενικεύτηκε σε όλη τη χώρα τον τελευταίο αιώνα. Πάντως, σήμερα σε όλα τα νοικοκυριά στολίζεται δέντρο.
Το αποκορύφωμα των εορτασμών είναι και στη Σουηδία, η παραμονή των Χριστουγέννων.Το Χριστουγεννιάτικο τραπέζι απαρτίζουν παραδοσιακά πιάτα όπως χοιρομέρι, ζελέ από γουρουνοπόδαρα, lutfisk και χυλός ρυζιού. Το lutfisk (λιαστός μπακαλιάρος που σερβίρεται σε κρεμώδη σάλτσα) αποτελεί κατά πάσα πιθανότητα κατάλοιπο της νηστείας πριν από τη Μεταρρύθμιση.
Επίσης, ενδιαφέρον είναι το έθιμο του doppa i grytan (βούτηγμα στην κατσαρόλα), κατά το οποίο όλα τα μέλη της οικογένειας βουτάνε μαύρο ψωμί σε μια κατσαρόλα με ζουμί από χοιρινό, λουκάνικο και μοσχάρι. Σε συμβολικό επίπεδο πρόκειται για τον αναλογισμό -μέσα στην αφθονία- όσων βρίσκονται σε ανάγκη και πεινάνε.
Μετά το φαγητό, όλοι συγκεντρώνονται γύρω από το χριστουγεννιάτικο δέντρο για να ανοίξουν τα δώρα τους. Τα δώρα τα φέρνει ο Jultomten, ένα ξωτικό που μένει στη σοφίτα, αν υπάρχει, και είναι ανάλογο του Nisse της Δανίας. Ο Jultomten προστατεύει την οικογένεια και το βιός της. Σήμερα, σε πολλά νοικοκυριά κάποιος μεταμφιεσμένος σε ξωτικό επισκέπτεται το σπίτι φορτωμένος με ένα πελώριο σάκο γεμάτο δώρα.
Παραδοσιακά, οι Σουηδοί μένουν στην εκκλησία μέχρι τα ξημερώματα των Χριστουγέννων, ενώ παλιότερα ήταν έθιμο ο αγώνας δρόμου προς ή από την εκκλησία και ο νικητής θεωρούνταν ο τυχερός της χρονιάς...
Οι γιορτές στη Σουηδία λήγουν επίσημα στις 13 Ιανουαρίου. Ο λόγος είναι ότι όταν βασιλιάς της χώρας ήταν ο Κνούτος, περίπου πριν από 1000 χρόνια, αποφάσισε πως ο εορτασμός των Χριστουγέννων πρέπει να κρατάει 20 ημέρες αντί για 12!!!
Τσεχία
Στην Τσεχία η 4η Δεκεμβρίου, ημέρα της εορτής της Αγίας Βαρβάρας είναι αφιερωμένη στη μάρτυρα της περιόδου των πρώτων διωγμών των Χριστιανών. Από άκρη σε άκρη της Χώρας κόβονται κλαδιά κερασιάς και διατηρούνται στο νερό. Εάν έχουν ανθίσει μέχρι τα Χριστούγεννα φέρνουν καλή τύχη και πιθανόν ευνοϊκές προοπτικές για γάμο μέσα στην επόμενη χρονιά.
Τα κλαδιά της κερασιάς μαζί με μικρά φυτά Αλεξανδριανών και άλλα γιορτινά στολίδια τοποθετούνται μέσα σε ψάθινα καλάθια, συνθέτοντας δημιουργίες παραδοσιακού και μοντέρνου στυλ που κοσμούν το γιορτινό τραπέζι.
Φινλανδία
Στη Φινλανδία η 24η Δεκεμβρίου είναι η σημαντικότερη ημέρα της περιόδου των Χριστουγέννων. Οι εορτασμοί αρχίζουν το μεσημέρι, οπότε σύμφωνα με τη μεσαιωνική παράδοση η ειρήνη των Χριστουγέννων καλείται να ξεπροβάλει με κάθε επισημότητα στη πόλη «Turku» της Φινλανδίας.
Τα κεριά και τα εποχικά φυτά διακόσμησης όπως το "αλεξανδριανό" δημιουργούν τη κατάλληλη ατμόσφαιρα για τον εορτασμό των Χριστουγέννων σε οικογενειακό πάντα περιβάλλον.
Παραδοσιακά η μέρα αυτή είναι αφιερωμένη στη μνήμη των νεκρών και μια επίσκεψη στο νεκροταφείο την παραμονή των Χριστουγέννων αποτελεί πατροπαράδοτο έθιμο. Κατά τη διάρκεια εκείνης της νύχτας τα καλυμμένα από χιόνι νεκροταφεία μετατρέπονται σε εντυπωσιακές φωτεινές θάλασσες από κεριά.
Τα Χριστούγεννα στη Φινλανδία, εκτός τη θρησκευτική τους διάσταση, είναι μια οικογενειακή γιορτή. Οι προετοιμασίες γίνονται αρκετό καιρό πριν. Η περίοδος των χριστουγεννιάτικων διακοπών αρχίζει από το Δεκέμβριο ή ακόμα και τα τέλη Νοεμβρίου, όταν τα μαγαζιά ξεκινούν να διαφημίζουν διάφορα δώρα. Όμορφες διακοσμήσεις και τραγούδια εμφανίζονται ολοένα και περισσότερο καθώς τα Χριστούγεννα πλησιάζουν και τα παιδιά μετράνε αντίστροφα τις μέρες για τη μεγάλη γιορτή με ειδικά ημερολόγια (Αdvent calenders). Η μέρα πριν την Παραμονή Χριστουγέννων (aatonaatto) είναι μέρα αργίας για τα σχολεία και άλλους δημόσιους χώρους και την Παραμονή (jouluaatto) τα μαγαζιά κλείνουν νωρίς. Η ημέρα των Χριστουγέννων και η επόμενη της (Tapaninpaina, “St.Stephen’s Ray) είναι υποχρεωτικά δημόσιες αργίες στη Φινλανδία. Τα σχολεία συνεχίζουν τις διακοπές μέχρι και τη νέα χρονιά.
Από τον μεσαίωνα την περίοδο αυτή γιορτάζεται Η Διακήρυξη της Ειρήνης των Χριστουγέννων, μία παράδοση που γιορτάζεται ανελλιπώς κάθε χρόνο, εκτός από το 1939 που δεν εορτάστηκε εξαιτίας του πολέμου Φινλανδίας-Ρωσίας. Αυτό είναι ένα έθιμο σε πολλές κωμοπόλεις και μεγαλουπόλεις. Η πιο διάσημη απ’ αυτές τις διακηρύξεις γίνεται στην παλιά σπουδαία πλατεία που ονομάζεται Old Great Square στην πόλη Turku, πρώην πρωτεύουσα της Φινλανδίας. Από εκεί γίνεται ζωντανή αναμετάδοση στο Φινλανδικό ραδιόφωνο (από το 1935) και στην τηλεόραση. Η τελετή διακήρυξης ξεκινάει με τον ύμνο ”Jumala ompi linnamme” (στα Αγγλικά: Martin Luther’s A Mighty Fortress Is Our God) και συνεχίζεται με τη Διακήρυξη της Χριστουγεννιάτικης Ειρήνης, η οποία διαβάζεται από μια περγαμηνή
Η τελετή τελειώνει με τρομπέτες που παίζουν τον φινλανδικό εθνικό ύμνο «Maamme and Potilaister marssi» με τα πλήθη να τραγουδάνε όταν η μπάντα παίζει. Στις μέρες μας, διακηρύσσεται επίσης η Χριστουγεννιάτικη Ειρήνη για τα ζώα του δάσους και έτσι σταματά το κυνήγι κατά τη διάρκεια των Χριστουγέννων σε πολλές πόλεις και δήμους.
Οι Φινλανδοί κάνουν γενική καθαριότητα πριν από τα Χριστούγεννα και προετοιμάζουν ιδιαίτερα εδέσματα για τη γιορτινή περίοδο. Μια δέσμη από ξηρούς καρπούς, δημητριακά και σπόρους, δένεται σε ένα στύλο στον κήπο για να τρέφονται τα πουλιά. Οι άνθρωποι κόβουν έλατα ή τα αγοράζουν με σκοπό να τα στολίσουν πριν την παραμονή των Χριστουγέννων. Το "χριστουγεννιάτικο δέντρο" είναι παραδοσιακά διακοσμημένο με κεριά που λάμπουν, μήλα και άλλα φρούτα, καραμέλες, σημαιάκια, βαμβάκι και πούλιες. Προστιθενται επίσης διάφορα μπιχλιμπίδια, όπως αστέρια και μπάλες. Τα κεριά δεν χρησιμοποιούνται πλέον και έχουν αντικατασταθεί με λαμπάκια. Ένα αστέρι που συμβολίζει το αστέρι της Βηθλεέμ τοποθετείται στην κορυφή του δέντρου. Λίγο πριν από την έναρξη των εορταστικών εκδηλώσεων των Χριστουγέννων, οι άνθρωποι συνηθίζουν να κάνουν ένα ατμόλουτρο (σάουνα). Η παράδοση αυτή είναι πολύ παλιά, σε αντίθεση με τις συνηθισμένες μέρες, όπου κάποιος θα έκανε ατμόλουτρο το βράδυ, την παραμονή των Χριστουγέννων γίνεται πριν την ανατολή του ήλιου. Η παράδοση αυτή είναι βασισμένη σε μία αντίληψη που υπήρχε πριν από τον 20ο αιώνα, κατά την οποία τα πνεύματα των νεκρών επέστρεφαν και έκαναν ατμόλουτρο.
Στη συνέχεια, ντύνονται με καθαρά ρούχα για το δείπνο των Χριστουγέννων το οποίο συνήθως σερβίρεται μεταξύ 5-7 μ.μ ή πιο παραδοσιακά με την εμφάνιση του πρώτου αστεριού στον ουρανό. Το πιο παραδοσιακό φαγητό του φινλανδικού χριστουγεννιάτικου δείπνου είναι το χοιρινό ή το ψητό γουρουνόπουλο και εναλλακτικά η γαλοπούλα. Δημοφιλή είναι επίσης πολλά είδη μαγειρευτών φαγητών. Άλλα παραδοσιακά χριστουγεννιάτικα πιάτα περιλαμβάνουν βραστό μπακαλιάρο και σερβίρεται με ρέγγα, τουρσί και λαχανικά. Τα πιο δημοφιλή επιδόρπια είναι μαρμελάδες από δαμάσκηνα, σούπες φρούτων, κουάκερ ρυζιού με κανέλα, ζάχαρη και κρύο γάλα.
Παραπομπές
Χριστουγεννιατικα Εθιμα
Κωνσταντίνος Κυλινδρέας
Βιογραφικό
Ο Κυλινδρέας γεννήθηκε στη Σμύρνη και μετά την Μικρασιατική καταστροφή εγκαταστάθηκε στη Θεσσαλονίκη όπου εργάστηκε ως αυτοκινητιστής. Το διάστημα 1941-1943 κέρδισε μεγάλα ποσά ως πληροφοριοδότης της Μυστικής Αστυνομίας Στρατού και της Αστυνομίας Ασφαλείας-Υπηρεσίας Ασφαλείας και κατάφερε να αποκτήσει αρκετά αυτοκίνητα για εκμετάλλευση. .
Το 1944, αφού πέρασε από το ένοπλο τμήμα του Αντωνίου Βήχου και τον Εθνικό Ελληνικό Στρατό (ΕΕΣ) του Κυριάκου Παπαδόπουλου (Κισά Μπατζάκ), του ανατέθηκε η διοίκηση ενός παραρτήματος ασφαλείας (που αποτελούνταν από περίπου 10 άνδρες και στεγάζονταν στο ξενοδοχείο Νέα Ορεστιάς στο Βαρδάρη) και έτσι ήρθε σε επαφή με Γερμανούς αξιωματικούς μεταξύ των οποίων και με τον διαβόητο ανακριτή-βασανιστή επιλοχία Μαξ Κέρβελ (Max Kerwell). Ως επικεφαλής του παραρτήματος αυτού είχε μεταξύ άλλων την ευθύνη για την ανακάλυψη και τη σύλληψη όσων έκλεβαν βενζίνη, ελαστικά και άλλα υλικά από τον γερμανικό στρατό, αλλά συμμετείχε και στη δίωξη κομμουνιστών. Μετά την απελευθέρωση της Ελλάδας και τη σύλληψή του, ο Κυλινδρέας δήλωσε στην έκθεση εξέτασης κατηγορούμενου (με ημερομηνία 27 Μαΐου του 1945) ότι «ως διοικητής του παραρτήματος [ασφαλείας] ανέλαβον την δίωξιν των κλεπτών, εκβιαστών, διαρρηκτών τόσον εις βάρος της περιουσίας των Ελλήνων, όσον και εις βάρος της περιουσίας των Γερμανών και την δίωξιν του κομμουνισμού».
Ο Κυλινδρέας με την ομάδα κέρδιζε μεγάλα ποσά ζητώντας χρήματα για την απελευθέρωση αθώων συναδέλφων του και εκβιάζοντας άλλους αυτοκινητιστές. Αν κάποιοι από τους συλληφθέντες κατηγορούνταν για δράση κατά των δυνάμεων κατοχής, τους παρέδιδε στις ομάδες του Αντωνίου Βήχου και του Αντωνίου Δάγκουλα για να καταλήξουν στο εκτελεστικό απόσπασμα μετά από βασανιστήρια.
Λίγο πριν την απελευθέρωση ο Κυλινδρέας, όπως και άλλοι Έλληνες που είχαν συνεργαστεί με τις κατοχικές δυνάμεις, ακολούθησε τα γερμανικά στρατεύματα που αποχωρούσαν από την Ελλάδα και κατέφυγε στην Αυστρία. Συνελήφθη στη Βιέννη από τους Ρώσους, τους οποίους όμως κατάφερε να πείσει ότι είχε βρεθεί στην αυστριακή πρωτεύουσα ως εργάτης και έτσι δεν αντιμετωπίστηκε ως συνεργάτης του εχθρού αλλά κρατήθηκε μαζί με Έλληνες εργάτες. Τελικά επέστρεψε, μεταμφιεσμένος και με άλλο όνομα, στην Ελλάδα, μαζί με άλλους 340 Έλληνες εργάτες αλλά στο φυλάκιο της «Νίκης» στη Φλώρινα αναγνωρίστηκε και συνελήφθη. Μεταφέρθηκε στη Θεσσαλονίκη και στις 2 Ιουνίου του 1945 οδηγήθηκε στο στρατόπεδο «Παύλος Μελάς» ύστερα από ένταλμα φυλάκισης που εξέδωσε ο Ειδικός Ανακριτής, με τη σύμφωνη γνώμη και του Ειδικού Επιτρόπου. .
Στη διάρκεια της δίκης του, που ξεκίνησε στις 17 Ιουλίου του 1945, εξετάστηκαν πολλοί μάρτυρες, η πλειονότητα των οποίων ήταν μάρτυρες κατηγορίας. Ο Ειδικός Επίτροπος στην αγόρευσή του χαρακτήρισε τον Κυλινδρέα προδότη της πατρίδας του και συνεργάτη των Γερμανών και των Ταγμάτων Ασφαλείας και ζήτησε να κηρυχθεί ένοχος και να του επιβληθεί η θανατική ποινή. Τελικά ο Κυλινδρέας γλύτωσε την εκτέλεση και καταδικάστηκε σε ισόβια κάθειρξη με τις ψήφους δύο δικαστών και δύο λαϊκών μελών του δικαστηρίου, ενώ την ποινή του θανάτου ζήτησαν, εκτός από τον Ειδικό Επίτροπο, και οι άλλοι τρεις δικαστές. .
Το γεγονός ότι δεν επιβλήθηκε στον Κυλινδρέα η ποινή του θανάτου προκάλεσε έντονες αντιδράσεις που εκφράστηκαν κυρίως από τις εφημερίδες της αριστεράς. Σύμφωνα με την «Λαίκή Φωνή» η ποινή που επιβλήθηκε στον Κυλινδρέα ισοδυναμούσε με αθώωση ενώ η «Ελευθερία» είχε τίτλο σε άρθρο της σχετικά με τη δίκη και την ποινή που τελικά επιβλήθηκε «ο μεγάλος προδότης και εκτελεστής Κυλινδρέας γλιτώνει τη ζωή του». Η «Δημοκρατία» σχολίαζε ότι «''ο τρομοκράτης και βασανιστής Κυλινδρέας, το όργανον των Ες-Ες που έστειλε εις το γερμανικόν εκτελεστικόν απόσπασμα πολλούς συμπολίτας μας [...] κατεδικάσθη μόνο εις ισόβια δεσμά. Ίσως, ύστερα από λίγο να πάρη και χάριν ή αμνηστείαν, από κανένα καθεστώς, που θα έχη στήριγμά του, τέρατα της μορφής του Κυλινδρέα [...]. Χρειάζεται καθαρτήριον πυρ, δια τέρατα που ως συνεργάται των κατακτητών επρόδιδαν επί έτη την Ελλάδαν και κατέδιδαν τους αγωνιζόμενους υπέρ Πατρίδας''». Από την άλλη οι εφημερίδες της δεξιάς δεν άσκησαν κριτική στην απόφαση όμως δεν φείσθηκαν και χαρακτηρισμών για τον καταδικασθέντα. Το «Φως» στο άρθρο για την ποινή που επιβλήθηκε στον Κυλινδρέα είχε τίτλο «Ο γκεσταπίτης Κυλινδρέας κατεδικάσθη εις ισόβια δεσμά» ενώ ο άρθρογράφος του «Ελληνικού Βορρά» έγραψε στις 18 Ιουλίου του 1945: «Ένα άλλο κάθαρμα, ενα σωστό αποφώλιον τέρας έδωσε χθες λογόν των πράξεων του ενώπιον της Δικαιοσύνης». .
Την επομένη της έκδοσης της απόφασης ο Ειδικός Επίτροπος άσκησε αίτηση αναθεώρησης της δίκης ζητώντας να κηρυχθεί ο Κυλινδρέας ένοχος και για τις άλλες κατηγορίες που τον βάρυναν και για τις οποίες είχε αθωωθεί λόγω αμφιβολιών. Η εφημερίδα «Ελευθερία» χαιρέτησε την αναθεώρηση της δίκης και η «Λαϊκή Φωνή» κάλεσε τους δικαστές να συναισθανθούν το εθνικό τους καθήκον και να καταδικάσουν σε θάνατο το «χιτλερικό αυτό κτήνος». .
Έτσι ο Κυλινδρέας βρέθηκε ενώπιον του Ειδικού Δικαστηρίου για δεύτερη φορά στις 22 Οκτωβρίου του 1946. Η συντριπτική πλειοψηφία των μαρτύρων ήταν και πάλι μάρτυρες κατηγορίας (24 μάρτυρες κατηγορίας έναντι ενός μόνο μάρτυρα υπεράσπισης). Στην απολογία του ο κατηγορούμενος παραδέχτηκε ότι είχε οπλιστεί από τους Γερμανούς και ότι συμμετείχε σε ένοπλες ομάδες που συνεργάζονταν με τις κατοχικές δυνάμεις. Ο Εισαγγελέας στην αγόρευσή του τον χαρακτήρισε απαίσιο εγκληματία και ανάξιο Έλληνα και κατέληξε ότι «η δικαιοσύνη και ο Ελληνικός λαός ζητεί να πέσει βαρύς ο πέλεκυς στον τράχυλο του κατηγορουμένου». Από την πλευρά της η υπεράσπιση υποστήριξε ότι ο κατηγορούμενος εξυπηρέτησε την πατρίδα του καταδιώκοντας τους κομμουνιστές. Τελικά ο Κυλινδρέας καταδικάστηκε και πάλι σε ισόβια κάθειρξη με οριακή πλειοψηφία 3 προς 2 και σε ολική δήμευση της περιουσίας του παρά και την πρόταση του Επιτρόπου για την επιβολή της ποινής του θανάτου. Στη διάρκεια πάντως της δίκης ήταν χαρακτηριστική η στάση του Κυλινδρέα απέναντι στους μάρτυρες κατηγορίας καθώς απείλησε έναν από αυτούς ότι «γρήγορα θα ξανασυναντηθούν πάλι και θα τα πούνε». .
Με το βασιλικό διάταγμα της 12ης Σεπτεμβρίου του 1952 η ποινή του Κυλινδρέα μετατράπηκε σε κάθειρξη 20 ετών. Στη διάρκεια της παραμονής του στη φυλακή ο Κυλινδρέας συμμετείχε στον χριστιανικό όμιλο της φυλακής και το γεγονός αυτό σε συνδυασμό με τη γενικότερη διαγωγή του είχε ως αποτέλεσμα να κερδίσει τα θετικά σχόλια της διεύθυνσης των φυλακών που συνέβαλαν στο να γίνει δεκτή η αίτηση του αναστολής του υπόλοιπου της ποινής το 1954, οπότε και αφέθηκε ελεύθερος. Σημαντικό ρόλο στην απελευθέρωσή του έπαιξε επίσης η υπεύθυνη δήλωση που είχε υπογράψει ο Κυλινδρέας στις 12 Σεπτεμβρίου του 1949 στην οποία μεταξύ άλλων δήλωνε: «... δηλώ υπευθύνως ότι με μίσος και με πάθος καταπολέμησα τον κομμουνισμόν και τους κομμουνιστάς όπου και αν τους βρήκα.[...] Τόσον προπολεμικώς όσον στην Κατοχήν και μετέπειτα μέχρι της φυλακίσεώς μου καταπολέμησα το ΚΚΕ και κάθε παραφυάδα του με όλας μου τας δυνάμεις, δεν θα παύσω δε τον αντικομμουνιστικόν αγώνα μου μέχρι και της τελευταίας ρανίδος του αίματός μου». .
Ελισάβετ Συμεωνίδου - Καστανίδου
Η Ελισάβετ Συμεωνίδου - Καστανίδου, είναι Ελληνίδα καθηγήτρια Ποινικού Δικαίου στο Αριστοτέλειο Πανεπιστήμιο Θεσσαλονίκης και Κοσμήτωρ της Νομικής Σχολής του ίδιου πανεπιστημίου.
Βιογραφικά Στοιχεία
Η Ελισάβετ Συμεωνίδου - Καστανίδου είναι πτυχιούχος της Νομικής Σχολής του Α.Π.Θ.. Έκανε μεταπτυχιακές σπουδές στο ποινικό δίκαιο και έγραψε τη διδακτορική της διατριβή, με θέμα «Η ποινική προστασία των πολιτικών σωμάτων στο ελληνικό δίκαιο» υπό την επίβλεψη του καθηγητή Ι. Μανωλεδάκη. Αναγορεύτηκε διδάκτορας Νομικών Επιστημών του Τμήματος Νομικής Α.Π.Θ. το 1982.
Ακαδημαϊκή Σταδιοδρομία
Διδάσκει ποινικό δίκαιο σε προπτυχιακό και μεταπτυχιακό επίπεδο στο Νομικό Τμήμα του Α.Π.Θ. και στην Εθνική Σχολή Δικαστικών Λειτουργών, συμμετέχει με διαλέξεις στο πρόγραμμα του Ανοικτού Πανεπιστημίου Θεσσαλονίκης και διδάσκει θέματα ιατρικού ποινικού δικαίου και βιοηθικής στο Διατμηματικό Πρόγραμμα Μεταπτυχιακών Σπουδών του Α.Π.Θ. "Σύγχρονες Ιατρικές Πράξεις: Δικαιϊκή Ρύθμιση και Βιοηθική Διάσταση" που συνδιοργανώνουν η Ιατρική και Οδοντριατρική Σχολή και τα Τμήματα Νομικής και Θεολογίας.
Διετέλεσε μέλος του Διοικητικού Συμβουλίου της Κεντρικής Βιβλιοθήκης του Α.Π.Θ. από το 1985 έως το 1995, μέλος του Υπηρεσιακού Συμβουλίου του Α.Π.Θ. κατά το 1988, Διευθύντρια του Εργαστηρίου Ευρωπαϊκού Ποινικού Δικαίου από το 2003, μέλος της Επιτροπής Ερευνών του Α.Π.Θ. από το 2007, μέλος της Επιτροπής του Α.Π.Θ. για τη διαμόρφωση Κώδικα Δεοντολογίας της Έρευνας (2008), μέλος της Επιτροπής Δεοντολογίας της Έρευνας του Α.Π.Θ. από το 2008, Διευθύντρια του Τομέα Ποινικών και Εγκληματολογικών Επιστημών (περισσότερες φορές) και εκπρόσωπος του Τομέα στη Γενική Συνέλευση του Τμήματος (περισσότερες φορές). Από το 2012 ειναι μέλος της Ειδικής Διατμηματικής Επιτροπής και της Συντονιστικής Επιτροπής του Διατμηματικού Προγράμματος Μεταπτυχιακών Σπουδών του Α.Π.Θ. «Σύγχρονες Ιατρικές Πράξεις: Δικαιική Ρύθμιση και Βιοηθική Διάσταση» (των Σχολών Ιατρικής και Οδοντιατρικής και των Τμημάτων Νομικής και Θεολογίας), και από το 2010, μέλος της Συντονιστικής Επιτροπής του Προγράμματος Μεταπτυχιακής Επιμόρφωσης για την "Αντιμετώπιση των εξαρτήσεων στο πλαίσιο του ποινικού σωφρονισμού", που οργανώθηκε από το Τμήμα Νομικής του ΑΠΘ, το ΚΕΘΕΑ και το Τμήμα Ψυχιατρικής του Πανεπιστημίου της Καλιφόρνια San Diego.
Διετέλεσε μέλος του Ειδικού Δικαστηρίου Αγωγών Κακοδικίας και του άρθρου 88 παρ. 2 του Συντάγματος (2004 - 2006, 2013 - 2014) και μέλος του Ανώτατου Πειθαρχικού Συμβουλίου του άρθρου 91 παρ. 2 Συντ (2005 - 2006).
Είναι μέλος της συντακτικής επιτροπής των ποινικών περιοδικών Υπεράσπιση (1991 - 2000) και Ποινική Δικαιοσύνη (2001 - σήμερα), διευθύντρια στο επιστημονικό περιοδικό Ιατρικό Δίκαιο και Βιοηθική (2008 - σήμερα) και μέλος της συντακτικής επιτροπής του περιοδικού European Criminal Law Review (2011 - σήμερα).
Είναι μέλος της Ελληνικής Εταιρείας Ποινικού Δικαίου, της Ένωσης Ευρωπαίων Νομικών, της Εταιρείας Νομικών Βορείου Ελλάδος, της Ένωσης Ελλήνων Ποινικολόγων, της European Society of Human Reproduction and Embryology και του European Law Institut (ELI). Διετέλεσε μέλος του Δ.Σ. του Κ.Ε.Θ.Ε.Α. κατά το 1994 και είναι έκτοτε επίτιμο μέλος του, μέλος του Δ.Σ. της Εταιρείας Προστασίας Ανηλίκων Θεσσαλονίκης (1985 - 1988) καθώς και επιστημονική συνεργάτις του Κεντρικού Επιστημονικού Συμβουλίου για την Αντιμετώπιση της Θυματοποίησης και της Εγκληματικότητας των Ανηλίκων (2010 - σήμερα). Είναι πρόεδρος του «Ομίλου Μελέτης Ιατρικού Δικαίου και Βιοηθικής» και Συντονίστρια του Θεματικού Δικτύου του Α.Π.Θ. «Σύγχρονη Ιατρική πράξη, Βιοηθική και Δίκαιο».
Συμμετείχε στην επιστημονική ομάδα για την επεξεργασία ενός Σχεδίου Ευρωπαϊκού Ποινικού Δικαίου (2004 - 2006) με συντονισμό του καθηγητή του Πανεπιστημίου του Μονάχου B. Schünemann, είναι μέλος της Ομάδας εργασίας "European Criminal Policy Initiative", από το 2007, μέλος της ομάδας εργασίας του διακρατικού προγράμματος Rise - Rising pan-European and International Awareness of Biometrics and Security Ethics.
Συμμετέχει από τον Μάρτιο του 2010 στη Νομοπαρασκευαστική Επιτροπή του Υπουργείου Δικαιοσύνης, Διαφάνειας και Ανθρωπίνων Δικαιωμάτων για την αναμόρφωση του Ποινικού Κώδικα, και από τον Ιούλιο του 2011 είναι Πρόεδρος της Επιτροπής. Υπήρξε Πρόεδρος της Νομοπαρασκευαστικής Επιτροπής του νόμου 4509/2017 "Μέτρα θεραπείας ατόμων που απαλλάσσονται από την ποινή λόγω ψυχικής ή διανοητικής διαταραχής".
Έχει υλοποιήσει ως επιστημονικώς υπεύθυνη ή μέλος ερευνητικών ομάδων διάφορα προγράμματα που χρηματοδοτήθηκαν από την Ευρωπαϊκή Ένωση και το Αριστοτέλειο Πανεπιστήμιο Θεσσαλονίκης (Integra, Horizon, Youth, Daphne, Agis, Criminal Justice), σε συνεργασία με πανεπιστήμια ή ερευνητικά κέντρα της Αγγλίας, Βουλγαρίας, Γερμανίας, Ιταλίας, Ολλανδίας, Πολωνίας, Τουρκίας και Φινλανδίας. Από το 2005 έχει την επιστημονική ευθύνη για την οργάνωση και λειτουργία του προγράμματος "ΔΙΟΔΟΣ", και από το 2008 του προγράμματος "ΕΠΑΦΗ", που πραγματοποιούνται με συμμετοχή φοιτητών της Νομικής. Διευθύνει τη σειρά εκδόσεων "Δημοσιεύματα Ιατρικού Δικαίου και Βιοηθικής" του εκδοτικού οίκου Σάκκουλα, από κοινού με τις καθηγήτριες Μ. Καϊάφα-Γκμπάντι και Ε. Κουνουγέρη-Μανωλεδάκη, τη σειρά «Ειδικοί Ποινικοί Νόμοι», του εκδοτικού οίκου Νομική Βιβλιοθήκη, από κοινού με την καθηγήτρια Μ. Καϊάφα-Γκμπάντι, καθώς και τη σειρά "Ιατρική πράξη, Βιοϊατρική και Δίκαιο", του εκδοτικού οίκου Νομική Βιβλιοθήκη, από κοινού με τα υπόλοιπα μέλη του Δικτύου του ΑΠΘ " Σύγχρονη ιατρική πράξη, βιοϊάτρική και δίκαιο".
Εξωτερικοί σύνδεσμοι
Κατηγορία:Έλληνες πανεπιστημιακοί Κατηγορία:Καθηγητές Νομικής Πανεπιστημίου Θεσσαλονίκης
Τουλιάτα Κεφαλονιάς
Τα Τουλιάτα είναι οικισμός στην Κεφαλονιά. Διοικητικά ανήκει στον δήμο Κεφαλονιάς του ομώνυμου νομού. Σύμφωνα με την απογραφή του 2011, έχει 21 κατοίκους.
Κύκλος Βόλσουνγκ
Ο Κύκλος Βόλσουνγκ είναι η ονομασία μιας σειράς γερμανικών μύθων, οι οποίοι είναι βασισμένοι στο ίδιο θέμα με το Τραγούδι των Νιμπελούνγκεν (Niebelungenlied), ένα επικό ποίημα. Οι μύθοι προέρχονται από την μεσαιωνική Ισλανδία.
Κατηγορία:Σκανδιναβική μυθολογία Κατηγορία:Γερμανικός παγανισμός Κατηγορία:θρύλοι
Ουκρανικές προεδρικές εκλογές 2010
Οι πέμπτες - από την εποχή της διάλυσης της ΕΣΣΔ και της ανεξαρτητοποίησης της Ουκρανίας το 1991 - ουκρανικές προεδρικές εκλογές έγιναν σε δύο γύρους, τον Φεβρουάριο και τον Ιανουάριο του 2010, αντίστοιχα.
Νικητής των εκλογών αναδείχθηκε στο β΄ γύρο, στις 7 Φεβρουαρίου 2010, ο Βίκτορ Γιανουκόβιτς με 12,481,266 ψήφους - ποσοστό 48,95%.
Έφεση κατά του αποτελέσματος υπέβαλλε η ηττημένη των εκλογών και απελθούσα Πρωθυπουργός της χώρας, Γιούλια Τιμοσένκο κατηγορώντας την πλευρά Γιανουκόβιτς για νόθευση των αποτελεσμάτων. Παρατηρητές των εκλογών πάντως, επαίνεσαν τη διαδικασία και αποδέχτηκαν το αποτέλεσμα θεωρώντας το αξιόπιστο. Η Τιμοσένκο ακύρωσε τελικά την έφεση και ο νέος Πρόεδρος ορκίστηκε όπως είχε ήδη προγραμματιστεί στις 25 Φεβρουαρίου. Αμφιβολίες συνέχισαν να υπάρχουν για την εγκυρότητα των αποτελεσμάτων, ιδίως σε περιφέρειες της Ανατολικής (Χάρκοβο, Λουγάνσκ κ.ά) όπως και της Νότιας Ουκρανίας (Μικολάιβ, Οδησσός κ.ά) υπέρ του Γιανουκόβιτς, όπου και το κόμμα του είχε τον πλήρη έλεγχο των τοπικών διοικήσεων. Μετέπειτα, κατόπιν της ανατροπής του Γιανουκόβιτς το 2014, πολλοί επικριτές της τότε Πρωθυπουργού Τιμοσένκο, παραδέχθηκαν σε δημόσιες τοποθετήσεις τους ,τη νοθεία των αποτελεσμάτων σε συγκεκριμένα σημεία της χώρας.
Αποτελέσματα
Πρόεδρος, 17 Ιανουαρίου και 7 Φεβρουαρίου 2010 ! align=left valign=top | Υποψήφιοι — κόμματα στα οποία πρόσκεινται ! align=right | Ψήφοι πρώτου γύρου 17 Ιαν 10 ! align=right | % ! align=right | Ψήφοι δεύτερου γύρου 7 Φεβ 10 (100%) ! align=right | %
Παρατηρητικότητα
thumb|right|350px|Παιδί που παρατηρεί μια πεταλούδα. Το ότι δίνει την προσοχή του σε αυτήν δεν το κάνει κατ' ανάγκη παρατηρητικό. Ήδη φαίνεται να απομονώνεται από το υπόλοιπο περιβάλλον του στην ανάγκη του να παρατηρήσει προσεκτικά την πεταλούδα. Εκτός εάν εμβαθύνει σε ένα σημείο, π.χ. σε μια πτυχή στο φτερό της πεταλούδας, ενώ φαίνεται να παρατηρεί την πεταλούδα συνολικά. Παρατηρητικότητα είναι η ικανότητα στη συγκέντρωση της ενσυνείδητης προσοχής των αισθήσεων σε διάφορα αντικείμενα ή γεγονότα χωρίς να χάνεται η ενσυνείδητη επαφή με το υπόλοιπο περιβάλλον.
Γενικά
Στη φυσική ροή της ανθρώπινης δράσης και συμπεριφοράς δεν αποτυπώνονται όλες οι παρατηρήσεις από τις αισθήσεις ενσυνείδητα στην ανθρώπινη μνήμη και πολλές λεπτομέρειες διαφεύγουν. Η ικανότητα, ενώ δρα με φυσικό τρόπο, να συγκρατεί ταξινομημένη την πληροφορία των αισθήσεων σε μεγαλύτερο βαθμό από ότι ο μέσος άνθρωπος, ώστε να μπορεί να την ανασύρει και να την συνδέσει αργότερα με άλλες πληροφορίες και γνώσεις, χαρακτηρίζει έναν άνθρωπο ως παρατηρητικό.
Σε ορισμένες περιπτώσεις η ικανότητα καταγραφής την πληροφορίας των αισθήσεων είναι αξιοσημείωτη. Συνήθως όμως πρόκειται για ανθρώπους που η δεξιότητά τους αυτή είναι εις βάρος άλλων νοητικών λειτουργιών τους, όπως στο Σύνδρομο του Σαβάντ. Εκεί η ικανότητα αποτύπωσης δεν είναι απαραίτητο πως μπορεί να ακολουθηθεί από ικανότητα σύνδεσης της καταγεγραμμένης πληροφορίας με το σύνολο των πληροφοριών και γνώσεων ενός μέσου ανθρώπου.
Κατηγορία:Ψυχολογία
Μετόχι Αετού Εύβοιας
Το Μετόχι Αετού ή Καρύστου είναι ημιορεινό χωριό στη νότια Εύβοια και την Περιφερειακή Ενότητα Εύβοιας. Το χωριό είναι κτισμένο ανατολικά και δίπλα στον οικισμό Αετό (μόλις 3 χλμ.), έχει υψόμετρο 48 μέτρα και θέα το άνοιγμα του Νότιου Ευβοϊκού μέχρι τη Τζιά. Απέχει 124 χλμ. ΝΑ. από την Χαλκίδα, 5 χλμ. Α. από την Κάρυστο (έδρα του δήμου) και μόλις 3 χλμ. Α. από τον Αετό. Αναφέρεται επίσημα ως ξεχωριστός οικισμός από το 1889 στο ΦΕΚ 251Α - 04/10/1889 να προσαρτάται στον τότε δήμο Καρύστου. Σύμφωνα με το πρόγραμμα Καλλικράτης, μαζί με τον Αετό, το Ακρωτήρι και τον Μπούρο αποτελούν την τοπική κοινότητα Αετού της δημοτικής ενότητας Kαρύστου που υπάγεται στο Δήμο Καρύστου και σύμφωνα με την απογραφή του 2011 έχει 48 κατοίκους.
Σημείωση
Στην Εύβοια και τον δήμο Κύμης-Αλιβερίου υπάρχει ο συνώνυμος οικισμός Μετόχι Διρφύων ενώ στο δήμο Μαντουδίου-Λίμνης-Αγίας Άννας το Μετόχι Κηρέως.
Γεγονότα Μαρτίου 2013
3 Μαρτίου
(IBU)
5 Μαρτίου
(Reuters)
(Al Jazeera) (RTÉ News)
12 Μαρτίου
(AP via CBC) (AAP via The Australian)
19 Μαρτίου
(BBC) (RTÉ News)
23 Μαρτίου
(Al Jazeera)
24 Μαρτίου
(Al Jazeera)
26 Μαρτίου
(CNN)
27 Μαρτίου
(BBC)
Κράντωρ (μυθολογία)
Στην ελληνική μυθολογία ο Κράντωρ ήταν ένας Λαπίθης. Αναφέρεται ως ο μεταφέρων την πανοπλία του Πηλέως. Ο Κράντωρ σκοτώθηκε από τον Κένταυρο Δημολέοντα κατά την Κενταυρομαχία (Μάχη Λαπίθων και Κενταύρων) που ακολούθησε τον γάμο του Πειρίθου την αρπαγή της νύφης Ιπποδαμείας (ή Ιπποδάμης) και τον φόνο του ενόχου, του Κενταύρου Ευρύτου: Ο Δημολέοντας τραυμάτισε θανάσιμα τον Κράντορα στο στήθος και στον αριστερό ώμο με έναν κορμό δέντρου που πέταξε προς τον Θησέα, ο οποίος τον απέφυγε.
Γεγονότα Μαρτίου 2013
29 Μαρτίου
(ABC News)
Κράντωρ (μυθολογία)
Πηγές
Κραντωρ
Γλώσσα Μπαγκέλι
Η Μπαγκέλι (Ντεβανάγκαρι: बघेली ή बाघेली), ή Μπαγκελχάντι, είναι μια Ινδοάρια γλώσσα που ομιλείται στην περιοχή του Μπαγκελχάντ της κεντρικής Ινδίας.
Γεγονότα Μαρτίου 2013
31 Μαρτίου
03
Γλώσσα Μπαγκέλι
Ταξινόμηση
Μια ανεξάρτητη γλώσσα που ανήκει στην υποομάδα των Ανατολικών Γλωσσών Χίντι, η Μπαγκέλι είναι μία από τις γλώσσες που χαρακτηρίζονται ως «διάλεκτος των Χίντι» από την απογραφή του 2001 στην Ινδία. Η Μπαγκέλι είναι μια περιφερειακή γλώσσα που χρησιμοποιείται για την διαομαδική και την ενδοομαδική επικοινωνία.
Η Αουάντι είναι γονική γλώσσα της Μπαγκέλι.
Ο Τζορτζ Αβραάμ Γκρίρσον στο έργο του Γλωσσική Έρευνα της Ινδίας ταξινομούσε τα Μπαγκέλι στα Ανατολικά Χίντι. Η εκτεταμένη έρευνα του τοπικού ειδικού Δρ. Μπαγκαουάτι Πρασάντ Σούκλα είναι ανάλογη με την ταξινόμηση του Γκρίρσον. Ο Εθνολόγος αναφέρει τα Γκοντουάνι, Κουμχάρι και Ρέουα ως διαλέκτους της Μπαγκέλι. Σύμφωνα με τον Σούκλα, η γλώσσα Μπαγκέλι έχει τρεις ποικιλίες:
Όπως και πολλές άλλες Ινδοάριες γλώσσες, συχνά υποβλήθηκε σε εσφαλμένη, αυθαίρετη ή πολιτικά αιτιολογημένη ονομασία ως διάλεκτος, αντί για γλώσσα. Επιπλέον, όπως συμβαίνει με άλλες γλώσσες Χίντι, οι ομιλητές της Μπαγκέλι έχουν συγχωνευθεί με αυτές των Πρότυπων Χίντι στις απογραφές.
Γεωγραφική κατανομή
Η γλώσσα Μπαγκέλι ομιλείται κυρίως στις επαρχίες Ρέουα, Σάτνα, Σίντι, Σινγκραούλι, Σαχντόλ, Ουμάρια, Ανουπούρ και Τζαμπαλπούρ και Μάντια Πραντές.
Στον σημερινό πολιτισμό
Η Πάο, μια προγραμματισμένη φυλή γνωστή και ως Πάμπρα, ομιλεί τα Μπαγκέλι ως πρώτη γλώσσα. Η γλώσσα τους αναφέρθηκε λανθασμένα ως θιβετοβιρμανική από τον Εθνολόγο, ίσως λόγω σύγχυσης με τη γλώσσα Πάο της Βιρμανίας.
Υπάρχουν πολλά ραδιοφωνικά και τηλεοπτικά προγράμματα στα Μπαγκέλι. Το Πανινδικό Ραδιόφωνο μεταδίδει τραγούδια στα Μπαγκέλι και αγροτικά προγράμματα από το Σαχντόλ, τη Ρέουα και το Μπομπάλ. Επιπλέον, μαθήματα που σχετίζονται με τη βιβλιογραφία της γλώσσας Μπαγκέλι είναι διαθέσιμα για μελέτη στο Πανεπιστήμιο Αουαντές Πρατάπ Σινγκ.
Παραπομπές
Κατηγορία:Γλώσσες της Ινδίας
Τσελεντάτα Κεφαλονιάς
Τα Τσελεντάτα είναι οικισμός στην Κεφαλονιά. Διοικητικά ανήκει στον δήμο Κεφαλονιάς του ομώνυμου νομού. Σύμφωνα με την απογραφή του 2011, έχει 46 κατοίκους.
Παραπομπές
Κατηγορία:Δήμος Κεφαλονιάς Κατηγορία:Χωριά του νομού Κεφαλληνίας
Δωμάτιο 40
Το Δωμάτιο 40 ή 40 O.B. (Old Building) (αργότερα NID25) υπήρξε τομέας της διοίκησης του Βρετανικού Ναυτικού, κύρια γνωστού για τις προσπάθειες κρυπτανάλυσης κατά τη διάρκεια του  πρώτου παγκοσμίου πολέμου. Η πιο γνωστή του συνεισφορά ήταν η αποκρυπτογράφηση του τηλεγραφήματος Ζίμμερμαν σχετικά με τη συμμετοχή του Μεξικού στον πρώτο παγκόσμιο πόλεμο.
Το Δωμάτιο 40 δημιουργήθηκε τον Οκρώβριο του 1914, αμέσως μετά την έναρξη του πολέμου. Ο Ναύαρχος Όλιβερ, διευθυντής της ναυτικής αντικατασκοπείας, παρακολουθούσε τις εκπομπές του Γερμανικού σταθμού στη Ναουέν, κοντά στο Βερολίνο. Έδωσε τα αποτελέσματα των παρακολουθήσεων στον Διοικητή Ναυτικής Εκπαίδευσης Τζέημς Ίγουιγκ, ο οποίος ασχολούνταν ερασιτεχνικά με την κρυπτογραφία. Ο Ίγουιγκ προσέλαβε ειδικούς όπως ο Γουίλιαμ Μοντγκόμερυ, και ο Νίγκελ ντε Γκρέυ.
Το όνομα "Δωμάτιο 40" παρέμεινε αν και στην πραγματικότητα ο τομέας κρυπτοανάλυσης επεκτάθηκε πολύ και μετακινήθηκε σε αρκετά περισσότερα γραφεία. Εκτιμάται πως το Δωμάτιο 40 αποκρυπτογράφησε περίπου 15,000 Γερμανικές αναφορές.
Εξωτερικοί σύνδεσμοι
Κατηγορία:Κρυπτογραφία Κατηγορία:Ιστορία του Ηνωμένου Βασιλείου κατά την διάρκεια του Α΄ Παγκοσμίου Πολέμου
Κανόνες συσχέτισης
Οι κανόνες συσχέτισης αποτελούν μία από τις σημαντικότερες και νεότερες τεχνικές εξόρυξης γνώσης από μεγάλες βάσεις δεδομένων. Οι πληροφορίες που συγκεντρώνονται παράγουν ενδιαφέρουσες συσχετίσεις και πρότυπα, που βρίσκουν εφαρμογή από τους τομείς της ζωής και της ενασχόλησης του ανθρώπου μέχρι τα τηλεπικοινωνιακά δίκτυα, την αγορά και διαχείριση ρίσκου. Αυτό που έδωσε, όμως μεγάλη ώθηση στους κανόνες συσχέτισης ήταν η ανάγκη κατανόησης και ανάλυσης του καλαθιού αγοράς(market basket analysis).
Ορισμός
Ένας κανόνας είναι μία συσχέτιση της μορφής όπου,   και. Το πρώτο μέλος του κανόνα ονομάζεται υπόθεση ενώ το δεύτερο ονομάζεται συμπέρασμα.
Υπάρχουν δύο βασικές μετρικές στον συσχετισμό κανόνων. Η υποστήριξη(support) που σημαίνει ότι ο κανόνας έχει υποστήριξη  s,αν το s% των δοσοληψιών στο D περιέχουν το   και η εμπιστοσύνη που σημαίνει ότι ο κανόνας  ισχύει στο D, αν το c% των δοσοληψιών στο D που περιέχουν το X, περιέχουν επίσης και το Y. Άρα σύμφωνα και με το παράδειγμα του πίνακα η υποστήριξη για το στοιχειοσύνολο(itemset) {Milk, Bread,Butter} θα είναι s({Milk, Bread,Butter}) = 2/5 ενώ η υποστήριξη θα είναι c({Milk, Bread,Butter}) = 2/3.
Από τα παραπάνω προκύπτει ότι ο κανόνας έχει υποστήριξη s, όταν  και εμπιστοσύνη c, όταν.
Πρόβλημα Εξαγωγής Κανόνων Συσχέτισης
Προκειμένου να εξάγουμε έναν κανόνα συσχέτισης, πρέπει να ικανοποιούνται κάποια κατώτατα όρια τόσο για την υποστήριξη όσο και για την εμπιστοσύνη. Ο κανόνας πρέπει να έχει υποστήριξη μεγαλύτερη από το όριο, που ονομάζεται ελάχιστη υποστήριξηminsup), και η εμπιστοσύνη πρέπει να είναι μεγαλύτερη από το όριο, που ονομάζεται ελάχιστη εμπιστοσύνη(minconf). Αυτοί οι δύο παράγοντες καθορίζουν τον αριθμό των κανόνων που θα προκύψουν και άρα πρέπει να επιλέγονται με τον τύπο του πίνακα δοσοληψιών. Τα στοιχειοσύνολα(itemsets) που έχουν υποστήριξη μεγαλύτερη από το minsup καλούνται συχνά ή μεγάλα.
Τα στάδια ανάπτυξης των Κανόνων Συσχέτισης είναι τα εξής:
Εφαρμόζοντας τα δύο παραπάνω, μπορούμε να εκτιμήσουμε για το αν ο κανόνας έχει ενδιαφέρον ή όχι. Η επίλυση του δεύτερου βήματος είναι απλή. Για κάθε ένα από τα συχνά στοιχειοσύνολα l, βρες όλα τα μη κενά υποσύνολά του. Για κάθε τέτοιο υποσύνολο a, παρουσίασε τον κανόνα, αν ο λόγος sup(l)/sup(a), που αντιστοιχεί στην εμπιστοσύνη του κανόνα είναι τουλάχιστον minconf.
Η δυσκολία και η προσοχή των ερευνητών έχει επικεντρωθεί στο πρώτο βήμα, όπου έχουν παρουσιαστεί διάφοροι αλγόριθμοι για την επίλυση του. Ο σημαντικότερος από αυτούς είναι ο αλγόριθμος Apriori.
Αλγόριθμος Apriori
Ο τρόπος λειτουργίας του αλγόριθμου σε γενικές γραμμές έχει ως εξής:
Σε πρώτη φάση, γίνεται το πέρασμα(διάβασμα) του πίνακα D. Κατά το πρώτο πέρασμα μετριέται η υποστήριξη των 1-itemsets και υπολογίζεται ποια από αυτά ικανοποιούν την συνθήκη της ελάχιστης υποστήριξης. Σε κάθε επόμενη φάση υπολογίζονται τα καινούρια itemsets που στηρίζονται στα προηγούμενα. Τα itemsets που προκύπτουν ονομάζονται υποψήφια (candidate itemsets), επειδή δεν γνωρίζουμε την υποστήριξη και κατά συνέπεια αν είναι συχνά(frequent). Αυτός είναι ο λόγος που βρίσκεται η υποστήριξή τους μέσω ενός περάσματος από τον αρχικό πίνακα. Το πλεονέκτημα αυτού του αλγορίθμου είναι ότι σε κάθε φάση γίνεται ένα μόνο πέρασμα από τον αρχικό πίνακα. Η διάκριση για το ποια itemsets είναι συχνά γίνεται στο τέλος, ώστε να χρησιμοποιηθούν στην επόμενη φάση.
Δευτερεύοντες αλγόριθμοι
Άλλοι αλγόριθμοι για την εύρεση συχνών itemsets είναι ο Partition, ο FP-Growth, και ο Eclat.
Παραπομπές
Κατηγορία:Αλγόριθμοι Κατηγορία:Εξόρυξη δεδομένων
Άλρικ του Άστι
Ο Άλρικ, ιταλ.: Alric, γνωστός και ως Alrico, Adalric και Odelric, (απεβ. Δεκέμβριος 1036) από τον Οίκο των Αρδουινιδών, ήταν μεσαιωνικός Λομβαρδός επίσκοπος του Άστι στην Ιταλία από το 1007 ή το 1008 μέχρι το τέλος του.
Βιογραφία
Ήταν γιος του Mάνφρεντ Α΄ μαρκήσιου της Σούζα, και της συζύγου του Πρανγάρδας, κόρης του Αδαλβέρτου Άττο κόμη της Κανόσας. Ο αδελφός του Ούλρικ Μάνφρεντ Β΄ διαδέχθηκε τους τίτλους του πατέρα του. Με τη βοήθεια του Ούλρικ Μάνφρεντ Β΄, ο βασιλιάς Ερρίκος Β΄ της Γερμανίας περιέβαλε τον Άλρικ με το αξίωμα του επισκόπου του Άστι το 1007 ή το 1008, σε αντίθεση με τον Πέτρο, ο οποίος είχε υποστηρίξει τις αξιώσεις του Aρντουίνο ως αντίπαλου στη βασιλεία. Ο Άλρικ επιβεβαιώθηκε ως επίσκοπος από τον πάπα Ιωάννη ΙΗ΄, χωρίς την έγκριση του Άρνουλφ Β΄, αρχιεπισκόπου του Μιλάνου. Για να κατευνάσουν τον Άρνουλφ Β΄, ο Ούλρικ Μάνφρεντ Β΄ και ο Άλρικ έπρεπε να περπατήσουν ξυπόλητοι μεταφέροντας (αντίστοιχα) έναν σκύλο και μία Βίβλο στη βασιλική του Σαντ'Αμπρότζιο στο Μιλάνο πριν ταπεινωθούν μπροστά στον Aρνούλφο. Ο Άλρικ έκανε πολλές δωρεές σε μοναστήρια και άλλα θρησκευτικά ιδρύματα, τόσο μόνος του όσο και με τον αδελφό του, και με τη σύζυγο του Ούλρικ Μπέρτα του Μιλάνου.
Ο Άλρικ ήταν πιστός υποστηρικτής του επόμενου αρχιεπισκόπου του Μιλάνου, Άριμπερτ. Γύρω στο 1028 ο Άλρικ, μαζί με τον αδελφό του Ούλρικ Μάνφρεντ Β΄, τον αρχιεπίσκοπο Άριμπερτ και τον Λάντουλφ επίσκοπο του Τορίνο έδρασαν για να καταστείλουν ένα αιρετικό κίνημα, που είχε αναπτυχθεί στο Moνφόρτ.
Ο Άλρικ απεβίωσε στη μάχη του Καμπομάλo (κοντά στην Παβία) τον Δεκέμβριο του 1036, πολεμώντας εναντίον υποτελών που είχαν επαναστατήσει εναντίον του αρχιεπισκόπου Άριμπερτ.
Αβγή
Αβγή ήταν λογοτεχνικό περιοδικό της Κύπρου, το οποίο εκδιδόταν από το 1924 μέχρι το 1925
Ιστορία
Η Αβγή ήταν το πρώτο λογοτεχνικό περιοδικό της Κύπρου. Άρχισε να εκδίδεται στη Λεμεσό από τον Απρίλιο του 1924 μέχρι τον Μάρτιο του 1925. Η εκδοτική ομάδα του ήταν οι Αντώνης Ιντιάνος, Γιάννης Λέυκης, Αιμίλιος Χουρμούζιος, Χριστόδουλος Χριστοδουλίδης. Ήταν μηνιαίο, μονόστηλο. Όλα τα κείμενα ήταν γραμμένα στη δημοτική γλώσσα. Το περιοδικό αποσκοπούσε στην προβολή της λογοτεχνικής παραγωγής του νησιού, στην παρακολούθηση της κίνησης του ελληνικού και ξένου βιβλίου και στην επικοινωνία με λογοτεχνικούς κύκλους της Αλεξάνδρειας, του Παρισιού και του ελλαδικού χώρου.
Η ύλη του
Η ύλη του απηχεί επιρροές από τον Γιάννη Ψυχάρη και τις γλωσσικές απόψεις του. Δημοσιεύονται ποιήματα νεορομαντικά νεοσυμβολιστικά, αφηγήματα με έμμεσο κοινωνικό καταγγελτικό τόνο, ενώ μεταφράζονται και ξένοι λογοτέχνες. Τέλος στις βιβλιοκρισίες δεσπόζουν οι αρχές του δημοτικισμού, κι ενός πρώιμου αδιαμόρφωτου σοσιαλισμού.
Πηγές
Κατηγορία:Ελληνικά λογοτεχνικά περιοδικά Κατηγορία:Μέσα Μαζικής Ενημέρωσης της Κύπρου
Πρωτάθλημα Ελλάδας ράγκμπι γιούνιον ανδρών
2005-2013
Το πρωτάθλημα ράγκμπι γιούνιον ξεκίνησε την περίοδο 2005-06 με πρωταθλητή τον Α.Σ. Ράγκμπι Αθηνών.
Την περίοδο 2009-2010 διεξήχθη με το σύστημα των πλέι οφ.Ο Α.Σ. Ράγκμπι Αθηνών κατέκτησε τον τίτλο του 4ου πανελλήνιου πρωταθλήματος ράγκμπι γιούνιον, την άνοιξη του 2009.Στον τελικό νίκησε τους Σπρίνγκμποκς Αττικής (Αttica Springboks RFC) με 22-18.
Στις 15 Μαΐου 2010 έγινε στη Ρόδο ο τελικός του πανελληνίου πρωταθλήματος ανδρών για την αγωνιστική περίοδο 2009-10. Τον τίτλο κατέκτησε ο Α.Σ. Ράγκμπι Αθηνών επικρατώντας με 17 - 15 (ημίχρονο 0 - 12) των Κολοσσών της Ρόδου.
Την περίοδο 2010-11 ο Α.Σ. Ράγκμπι Αθηνών ανακηρύχθηκε για έκτη συνεχή φορά Πρωταθλητής Ελλάδος κερδίζοντας με σκορ 15-14 τους Σπρίνγκμποκς Αττικής (Αttica Springboks RFC).
Την περίοδο 2011-12, πρωταθλητές αναδείχθηκαν οι Άττικα Springboks χωρίς να διεξαχθεί τελικός, καθώς στον ημιτελικό Άθενς - Ηρακλής, διεκόπη το ματς λόγω γενικευμένης συμπλοκής των παικτών και αποκλείστηκαν αμφότεροι.
Την περίοδο 2012-13, πρωταθλητής αναδείχθηκε ο Ηρακλής Θεσσαλονίκης (Iraklis Blues Rugby Thessaloniki) τερματίζοντας πρώτος στην βαθμολογία στην κανονική διάρκεια του πρωταθλήματος.
Μετά την κατάργηση της ομοσπονδίας Ράγκμπι και την απορρόφηση της από την Ομοσπονδία Χάντμπολ, το πρωτάθλημα δεν θα δειξαχθεί ούτε την περίοδο 2014-15.